cyanic-selkie/wikianc huggingface dataset:
Merina
Die Merina kom hoofsaaklik op die hoogland in die middel van die eiland voor (die voormalige Antananarivo-provinsie). Sedert die laat 18de eeu het Merina-monarge hul politieke mag van hul hoofstad, Antananarivo, oor feitlik die hele eiland uitgebrei. Koning Radama I het eindelik die hele eiland onder sy mag verenig. Frankryk het twee keer oorlog teen die Merina gemaak, in 1883-1885 en in 1895, voor hulle die eiland in 1895-'96 gekoloniseer en die Merina-monargie in 1897 afgeskaf het.
Die Merina het teen die 18de eeu ’n uitgebreide besproeiingsinfrastruktuur en hoogs suksesvolle rysplase tot stand gebring op die plato van Madagaskar. Hulle het verskillende kastes gehad, loopbane geërf en endogamie beoefen.
Slag van Nooitgedacht
Die Slag van Nooitgedacht het op 13 Desember 1900 tydens die Tweede Vryheidsoorlog plaasgevind op die plaas Nooitgedacht. Nooitgedacht is aan die suidekant van die Magaliesberg, ongeveer 30km noordwes van Krugersdorp geleë. Hier het magte van die drie Boere generaals Koos de la Rey, Christiaan Beyers en Jan Smuts 'n Britse Mag, onder beheer van generaal Clements, 'n gevoelige neerlaag toegedien. Die Boeremag was ongeveer 2500 man en die Britse mag 2000 man sterk. Die Boeremagte het oor die gebruik van vyf en die Britse Mag dié van 10 kanonne beskik.
Voorbereiding
Op 12 Desember het generaal Beyers die Magaliesberg by Boschfontein gekruis en kragte met die ander twee generaals saamgesnoer. Die drie generaals het vanaf die kruin van die Magaliesberg die Britse kamp bespied en gesien dat daar tekortkominge in die verdedigingstelsel van die Britte was. Hul plan was dat generaal Beyers die Britse Mag op die kruin van die berg met 1000 Burgers sal aanval en dat genls. Smuts en De la Rey die Britse Magte, wat onder die berg gevestig was, met 700 Burgers elk sou aanval. Die Britse magte, op die kruin, het weerskante van 'n ravyn gekamp.
Die Slag
Om 3:30 die oggend generaal De la Rey se Burgers die eerste skote geskiet. Generaal Beyers se Burgers het om 5:00 tot die slag toegetree en om 7:00 was die Britse Magte op die kruin verslaan. Die Boere kon toe vanaf die bokant van die berg op die Britse Mag skiet. Die meeste Britse soldate het op die vlug geslaan na die fort by Vaalkop.
Ongevalle
Die Boereverliese was as volg: 32 gesneuweldes en 46 gewond terwyl daar 109 Britse soldate gesneuwel het, 186 gewond was en 35 gevange geneem was. Die Boere het ook 70 waens vol met voorraad, 200 tente, 700 perde en muile, 500 trekosse en baie ammunisie buitgemaak. Generaal Clements kon daarin slaag om te ontsnap.
Fort Beaufort
Fort Beaufort (Xhosa: iBhofolo), amptelik hernoem na KwaMaqoma in Maart 2023, is een van die oudste dorpe aan die vroeëre Oosgrens in die Oos-Kaap, Suid-Afrika. Die dorp lê aan die voet van die Winterberg en op die oewer van die Katrivier.
Geskiedenis
Alhoewel dit reeds sedert 1840 'n dorp is, is die NG gemeente Fort Beaufort hier eers in 1949 afgestig van Alice, 'n gemeente wat weens demografiese veranderings en die Nasionale Party-regering se beleid van apartheid nie meer bestaan nie.
Die eerste pad na Fort Beaufort vanaf Grahamstad, via die Eccapas, is deur Andrew Geddes Bain gebou.
Gesondheidsorg
Fort Beaufort het drie staatshospitale, naamlik Fort Beaufort Provinsiale Hospitaal en:Fort Beaufort Hospital, Tower Psigiatriese Hospitaal en:Tower Psychiatric Hospital en Winterberg TB-hospitaal. Daar is ook 7 primêre gesondheidsorgklinieke in die area, naamlik C.C. Lloyd (in die dorp), Newtown, Hillside, Thozamile, Lulama Kama, Healdtown en Mxelo.
Distrik
Die distrik is 1 280 km2 groot. Die belangrikste produkte is beesvleis, merinowol en sitrusvrugte.
Mandalay
Mandalay (Birmaans: မန္တလေးမြို့) het vanaf 23 Mei 1859 tot 29 November 1885 as laaste koninklike hoofstad van Mianmar (Birma) gedien en is met 'n bevolking van 1 034 000 inwoners in 2010 die tweede grootste stad van die land ná Yangon. Die stad lê in die noordelike sentrum van Mianmar noord van die nuwe hoofstad Naypyidaw in die Mandalay-divisie. Deur Mandalay vloei die Irrawaddy-rivier.
Strelitziaceae
Strelitziaceae is die strelitzia-familie wat hoort tot die orde Zingiberales. Wêreldwyd hoort daar slegs nege spesies tot die familie waarvan vyf in Suider-Afrika voorkom en daarvan is drie piesangagtige bome. Die bekendste lid van die familie is die Kraanvoëlblom, ook 'n gewilde tuinplant.
Mary Carver
Mary Carver (3 Mei 1924 – 18 Oktober 2013) was 'n Amerikaanse aktrise. Sy is bekend vir haar rolle in die rolprente I Never Promised You a Rose Garden (1977) en Arachnophobia (1990), en in die televisiereekse The Rockford Files (1974) en Simon & Simon (1981).
Matola
Matola is 'n stad in die suide van Mosambiek, wes van die nasionale hoofstad Maputo, met 1 032 197 inwoners (volgens die sensus van 2017). Matola is die hoofstad van die Maputo-provinsie en beskik sedert 1998 oor sy eie verkose stadsregering.
Die stad is 'n nywerheidsentrum en dien as 'n belangrike uitvoerhawe vir minerale soos chroom en ystererts vanuit Eswatini en Suid-Afrika. Matola beskik ook oor raffinaderye (wat tans nie in bedryf is nie) en 'n verskeidenheid ander nywerhede, wat onder meer seep en sement vervaardig en landbouprodukte verwerk. Die belangrikste nywerheid is 'n aluminiumsmeltery, wat in 2002 opgerig is en Mosambiek se bruto binnelandse produk meer as verdubbel het.
Matola is ook die naam van 'n klein rivier met 'n lengte van sowat 60 kilometer, wat die noordelike grens van die Matola-munisipaliteit vorm en in Maputobaai uitmond.
Die naam van die stad, wat ook algemeen as 'n van voorkom, is afgelei van Matsolo a Ronga, 'n koninkryk van die Ronga-stam, wat tot en met die aankoms van die eerste Portugese setlaars in die gebied bestaan het.
Vistula
Die Vistula (Pools: Wisła) is die grootste en langste rivier in Pole.
Die rivier ontspring in die Karpatiese gebergte en mond in die Oossee uit. Dit is 1 047 km (678 myl) lank en het 'n opvanggebied van 194 424 km², waarvan 168 699 km² in Pole is. Die res van die opvanggebied lê in Wit-Rusland en die Oekraïne.
Die Vistula verdeel Pole in die middel. Dit vloei verby verskeie groot stede, insluitende: Krakow, Sandomierz, Warskou, Płock, Włocławek, Toruń, Bydgoszcz, Świecie, Grudziądz, Tczew en Gdansk.
Tydens die Tweede Wêreldoorlog het die Rooi Leër op 12 Januarie 1945 met 'n reuse offensief aan die Oostelike Front begin wat die Duitse linies by Vistula breek en die weg vir die oorwinning van Berlyn gebaan het.
Sytakke
Die sytakke van die Vistula, saam met die naaste stad, word vanaf sy oorsprong tot mondig hieronder gelys:
Sytakke vanaf die regterkant
Sytakke vanaf die linkerkant
Clathria ramea
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1964 deur Koltun.
Marcianus van Bisantium
Marcianus (Latyn: Flavius Marcianus Augustus, Grieks: Μαρκιανός; 392 – 27 Januarie 457) was die Bisantynse keiser van 450 tot met sy dood in 457. Sy bewind is gekenmerk deur die herstel van die Oos-Romeinse Ryk, wat hy teen aanvallers beskerm het, en ekonomiese en finansiële hervormings. Aan die ander kant het sy beleid van isolasie die Wes-Romeinse Ryk sonder hulp gelaat teen aanvalle soos dié van Attila die Hun en die Vandale.
Vroeë lewe
Marcianus is in 392 gebore as die seun van ’n soldaat en was die grootste deel van sy lewe ’n gewone soldaat in Thracië. Terwyl hy saam met sy eenheid teen die Sassaniede geveg het, het hy siek geword en daarna na Konstantinopel gegaan waar hy 15 jaar lank onder generaals Ardaburius en Aspar gedien het. Danksy die invloed van dié twee generaals het hy ’n kaptein geword en later die rang senator gekry. Met die dood van Theodosius II in 450 is hy gekies as man deur Theodosius se suster Pulcheria en het hy keiser van die Oostelike Ryk geword, wat teen dié tyd verarm was weens die aanvalle van die Hunne.
Bewind
Toe hy keiser word, het Marcianus ophou belasting betaal aan die Hunne. Dié belasting is tydens Theodosius II se bewind ingestel om die Hunne daarvan te weerhou om Konstantinopel aan te val. Attila was bewus daarvan dat hy nooit die hoofstad van die Oostelike Ryk sou kon verower nie en het hom daarna toegespits op die Weste.
Marcianus het sy ryk se geldsake hervorm, uitspattigheid gekeer en die verwoeste distrikte weer bevolk. Hy het aanvalle deur die Romeinse provinsie Sirië en Egipte in 452 afgeweer en onrus aan die Armeense grens in 456 beëindig.
Marcianus het hom min gesteur aan die sake van die Westelike Ryk en dié deel aan sy lot oorgelaat. Hy het niks gedoen om hulle teen Attila te help beskerm of toe die Vandale Rome in 455 geplunder het nie. Net voor Attila se dood in 453 het konflik weer tussen hom en Marcianus opgevlam. Die magtige Hun-koning is egter dood voor ’n volwaardige oorlog uitgebreek het.
Marcianus is op 27 Januarie 457 dood aan ’n siekte, waarskynlik gangreen, wat hy opgedoen het ná ’n lang godsdienstige reis. Hy is in Konstantinopel begrawe saam met Pulcheria. Ondanks sy kort bewind en sy gebrek aan hulp aan die Westelike Ryk, word hy beskou as een van die Oostelike Ryk se beste keisers. Die Oosters-Ortodokse Kerk erken hom en Pulcheria as heiliges. Hul feesdag is op 17 Februarie.
Huwelike
Pulcheria was Marcianus se tweede vrou. Sy het ’n eed van kuisheid afgelê en die huwelik was bloot ’n politieke verbintenis om Marcianus as lid van die Dinastie van Theodosius erken te kry. Sy enigste dogter sover bekend was Marcia Euphemia, wat later met keiser Anthemius van die Westelike Ryk getroud is. Dit is nie bekend wie haar ma was nie.
Jay C. Flippen
Jay C. Flippen (6 Maart 1899 – 3 Februarie 1971) was 'n Amerikaanse akteur en skrywer. Hy was bekend vir sy rolle in die rolprente Winchester '73 (1950), Bend of the River (1952), The Killing (1956), en Run of the Arrow (1957).
Slag van Silkaatsnek
Die Slag van Silkaatsnek het op 11 Julie 1900 tydens die Tweede Vryheidsoorlog plaasgevind by Silkaatsnek, digby die hedendaagse Hartbeespoortdam. Hier het die Boere Magte onder leiding van generaal Koos de la Rey 'n klinkende oorwinning oor die Britse Magte, onder leiding van Kommandant H.R. Roberts, behaal.
Hammanskraal
Tans val die dorp se munisipale bestuur onder die Tshwane Metropolitaanse Munisipaliteit.
Esmé Bianco
Esmé Bianco (gebore 25 Mei 1982) is 'n Engelse aktrise. Sy is bekend vir haar rolle in die televisiereekse Game of Thrones (2011), The Magicians (2015), Supergirl (2015), en Star vs. the Forces of Evil (2015).
Kaapse wildepiesang
Die Kaapse wildepiesang (Strelitzia alba) is 'n boom wat endemies is aan die Wes-Kaap en tussen Knysna en Humansdorp voorkom. Dit het eenvoudige blomhofies met wit blomme. Die spesie staan ook as die Kaapse strelitzia bekend.
Mngwenya-rivier
Die Mngwenya-rivier is 'n takrivier wat in die KwaZulu-Natal, Suid-Afrika vloei.
Dit ontspring aan die voet van die Drakensberge, vloei deur die Natalse Middeland en sluit by die Boesmansrivier suid van Weenen aan.
Clathria rosita
Clathria rosita is 'n gewone sponsspesie uit die familievan dieMicrocionidae. Die wetenskaplike naam van die spesie is die eerste keer geldig gepubliseer in 2012 deur Goodwin, Brewin & Brickle.
Abilene, Kansas
Abilene is 'n dorp in die Amerikaanse staat Kansas, sowat 225 km wes van Kansas City. Dit het in die 19de eeu ontwikkel as 'n sentrum vir die beesboerderybedryf en spoorweë. Dit het 'n bevolking van sowat 6 800.
Klipriviersberg
Klipriviersberg is 'n voorstad van Johannesburg, Suid-Afrika. Dit is in Johannesburg se F-streek geleë, 6 km suid van die stadsaal.
Geskiedenis
Die voorstad is op 29 Junie 1943 geproklameer en ontleen sy naam aan die gelyknamige plaas waarop die suidooste van Johannesburg gebou is, Klipriviersberg. Dit was die eiendom van veldkornet Jan Meyer, lid van die eerste Volksraad van die Zuid-Afrikaansche Republiek, na wie Meyerton genoem is. Nog voorstede wat op die plaas Klipriviersberg aangelê is, is Suidheuwels (1942 gestig as Welfare Park), The Hill (1919), Rewlatch (1943), Roseacre (1947), Moffat View (1946), Linmeyer (1947), Elladoone (1955), Unigray (1956) en Regents Park (1904). In die ooste het Klipriviersberg aan die plaas Elandsfontein gegrens. Blykbaar loop Linroy- en Landorstraat met dié grens langs. In die suide het dit aan Palmietfontein gegrens, in die ooste aan Rietvlei 133 en Turffontein 135 en in die noorde aan Doornfontein 140.
Voor die ontdekking van goud in 1886 was Kliprivier een van die twee wyke van die ZAR waarop Johannesburg daarna aangelê sou word. Die ander was Witwatersrand. Weens onderverdeling van die plase en die groot families wat daarop gewoon het, is die Rand toe reeds betreklik dig bewoon vir 'n plattelandse omgewing. In Julie 1875 was daar byvoorbeeld 281 burgers in die wyk Witwatersrand (distrik Pretoria) en minstens 200 in die wyk Kliprivier (distrik Heidelberg); dus sowat 500 burgers en hul afhanklikes in 'n tyd toe gesinne dikwels uit twee ouers en agt of meer kinders bestaan het.
Madelung-konstante
Indien twee ione, 'n katioon met lading Z+ en 'n anioon met lading Z- mekaar nader tot 'n afstand r, is hulle elektrostatiese energie:
In die kristal het 'n katioon nogtans meer as een anioon-nabuur. In die B1-struktuur van haliet het 'n natriumioon ses chloornabure op afstand a_o/2 en twaalf Na-bure op afstand ensomeer. Hierdie feit kan in die formule met die Madelungkonstante A weergegee word.
In die geval van die halietstruktuur geld:
Hierdie uitdrukking is 'n konvergerende reeks, maar dit verskillend vir elke struktuurtipe.
Wanneer die stoigiometrie nie 'n ioonverhouding van 1:1 het nie, is daar twee maniere om die konstante weer te gee, soos hierbo (die geometriese een) of die konvensionele een wat gebruik maak van die faktor wat die hoogste gemeenskaplike faktor van Z+ en Z- is. Vir fluoriet.
Die Madelung-energie verklaar 90% van die bindingsenergie van 'n suiwer ioniese kristal. Indien die binding meer kovalent of metallies word, is dit nie langer die geval nie.
Kolkata
Kolkata (voorheen Kalkutta; voormalige Engels: Calcutta, Bengaals: কলকাতা) is die hoofstad van die Indiese deelstaat Wes-Bengale en is met 'n bevolking van 4 486 679 die vierde grootste stad in Indië. Kolkata lê aan die ooskus van Indië aan die Indiese Oseaan en is die grootste hawestad in Oos-Indië. Tot in 1912 was Kolkata die hoofstad van Brits-Indië, toe dit deur Nieu-Delhi vervang is.
Sport
Kolkata beskik met Eden Gardens oor 'n toetskrieketstadion. In die stad speel die Indiese nasionale krieketspan van sy tuiswedstryde. Op Eden Gardens is onder andere wedstryde tydens die krieketwêreldbekertoernooie in 1987, 1996 en 2011, asook die T20I-wêreldbeker 2016, aangebied. Tydens die Krieketwêreldbeker 2023 sal in dié stadion ook wedstryde beslis word.
Robert J. Wilke
Robert J. Wilke (18 Mei 1914 – 28 Maart 1989) was 'n Amerikaanse akteur en vervaardiger. Hy was bekend vir sy rolle in die rolprente High Noon (1952), The Magnificent Seven (1960), Days of Heaven (1978), en Stripes (1981).
Margate
Margate kan verwys na:
Turffontein
Turffontein is 'n voorstad van Johannesburg, Suid-Afrika. Dit is in Johannesburg se F-streek geleë.
Die Turffonteinrenbaan, wat in 1887 vir perdewedrenne gestig is, is hier geleë.
Groep Twee sing van die voorstad in hul liedjie Die brakke van Turffontein.
Naghekse
Naghekse (Duits: die Nachthexen; Russies: Ночные ведьмы, Notsjnije Wedmi) was gedurende die Tweede Wêreldoorlog 'n Duitse bynaam vir alle vroulike militêre vlieëniers van die 588ste Nagbomwerpersregiment, later bekend as die 46ste Taman-nagwagbomwerperslugregiment, van die Sowjetlugmag. Alhoewel vroue destyds verbied is om te veg, het majoor Marina Raskowa haar posisie en persoonlike kontakte met die Sowjetleier, Josef Stalin, gebruik om toestemming te kry om vroulike gevegseenhede te vorm. Op 8 Oktober 1941 is 'n bevel uitgereik om drie vrouelugmageenhede, waaronder die 588ste Regiment, te ontplooi. Die regiment, geskep deur Raskowa en gelei deur majoor Jewdokija Bersjanskaja, is hoofsaaklik saamgestel uit vroulike vrywilligers in hul laat tienerjare en vroeë twintigerjare.
'n Aanvalstegniek van die nagtelike bomwerpers was om die enjin naby die teiken te laat luier en na die bomaanvalsposisie te sweef met slegs windgeraas om hul teenwoordigheid te verklap. Duitse soldate het die geluid met besemstokke vergelyk en die vlieëniers dus "Naghekse" genoem. As gevolg van die massa van die bomme en die lae vlieghoogte het die vlieëniers eers in 1944 valskerms beskikbaar gehad.
Toe die regiment in Junie 1942 aan die frontlinie ontplooi is, het die 588ste Nagbomwerpersregiment deel geword van die 4de Lugleër van die Suidfront. In Februarie 1943 is die regiment vereer met die aanwysing van die Wagtetoekenning en geherorganiseer as die 46ste Nagbomwerpersregiment in die 325ste Nagbomwerperslugdivisie, 4de Lugleër, 2de Belo-Russiese Front; in Oktober 1943 word dit die 46ste Taman-nagbomwerpersregiment. "Taman" verwys na die eenheid se betrokkenheid by die Noworossijisk-Taman-operasies op die Taman-skiereiland gedurende 1943.
Geskiedenis en taktiek
Die regiment het van 1942 tot aan die einde van die Tweede Wêreldoorlog teisterings- en presisiebomsendings teen die Wehrmacht gevlieg. Op sy grootste het die regiment bestaan uit 40 tweepersoonspanne. Die regiment het meer as 23 000 sendings gevlieg en meer as 3 000 ton bomme en 26 000 brandbomme laat val. Dit was die mees bekroonde vroue-eenheid in die Sowjetlugmag, met baie vlieëniers wat teen die einde van die oorlog meer as 800 sendings gevlieg het, en 23 het die toekenning Held van die Sowjetunie ontvang. Altesaam 32 van sy lede is in die oorlog dood.
Die regiment het met hout-en-seil-Polikarpof U-2-tweedekkers gevlieg, 'n ontwerp van 1928 wat bedoel is om te gebruik as opleidingsvliegtuig (vandaar die oorspronklike utsjebni-voorvoegsel van "U-") en vir gewasbespuiting, wat ook 'n spesiale U-2LNB-weergawe gehad het vir die soort nagteisteringsendings wat die 588ste Regiment gevlieg het. Hierdie vliegtuie bly tot vandag toe die mees vervaardigde houtdubbeldekkervliegtuie in die lugvaartgeskiedenis.
Umzinto
Umzinto is 'n dorp in die suide van KwaZulu-Natal, Suid-Afrika. Dit is ongeveer 10 km binneland toe van Park Rynie geleë.
Dit is in 'n landbougebied waar suikerrriet verbou word, en die dorp is as sentrum vir die suikermeule gestig. Die eerste publieke maatskappy in Natal is in 1858 by Umzinto opgerig.
Wayland Flowers
Wayland Flowers (26 November 1939 – 11 Oktober 1988) was 'n Amerikaanse akteur en skrywer. Hy was bekend vir sy rolle in die rolprent Norman... Is That You? (1976) en in die televisiereekse The Hollywood Squares (Syndication) (1971) en Madame's Place (1982).
Helena Blackman
Helena Blackman (gebore 10 Desember 1982) is 'n Engelse aktrise. Sy is bekend vir haar rolle in die televisiereekse Strictly Come Dancing: It Takes Two (2004) en How Do You Solve a Problem Like Maria? (2006).
1344
Die jaar 1344 was 'n skrikkeljaar wat volgens die Gregoriaanse kalender op 'n Woensdag begin het. Dit was die 44ste jaar van die 14de eeu n.C. In teenstelling met gewone jare het die jaar 366 dae en 'n 29 Februarie gehad.
Thomas More
Thomas More (Latyn: Thomas Morus en onder katolieke bekend as Sint Thomas More; Londen, 7 Februarie 1478 – Tower Hill, 6 Julie 1535) was 'n Engelse renaissance-humanis, juris, filosoof en staatsman. Hy word bekend danksy sy boek Utopia (1516), waarin hy die politieke stelsel van 'n ideale niebestaande eilandnasie beskryf. Die beskrywing van Utopia vertoon 'n ooreenkoms met 'n sosialistiese welsynstaat. More gebruik dié boek om hom uit te spreek teen die ekonomiese en politieke beleid van Engeland. Hy word in 1935 deur pous Pius XI heilig verklaar en word gedenk op 22 Junie.
Lewe
More se vader was 'n regter en sy moeder sterf waarskynlik toe More nog jonk was. As tiener word hy 'n hofknapie vir John Morton, die Lord Chancellor (die hoogste amptenaar van die Britse kroon) en die aartsbiskop van Canterbury. More ontvang daar 'n goeie opvoeding en word blootgestel aan 'n breë kultuur. Na sy verblyf by John Morton gaan More na Oxford, waar hy van 1492 tot 1494 skone kunste bestudeer. Na twee jaar word hy deur sy vader teruggeroep na Londen om 'n advokaat te word.
Tussen 1494 en 1501 studeer More dan ook in regte en tree hy toe tot die kringe van die Engelse humaniste soos John Holt, John Colet en William Grocyn. Hy ontwikkel homself tot 'n veelsydige humanis en bestudeer die Bybel in van die oorspronklike tale. Daarvoor ondersoek hy die werke van die Kerkvaders Hiëronymus en Augustinus. Daarna word More ook onderlê in die briewe van Paulus en studeer hy Grieks by William Grocyn. In 1499 ontmoet hy dan Desiderius Erasmus, volgens More was dit 'n keerpunt in sy lewe.
As gesant van koning Hendrik VIII van Engeland bly hy in 1515 in Brugge en besoek ook Brussel, Mechelen en Antwerpen. In 1518 word hy lid van die Privy Council en sekretaris van die koning. In 1521 word hy tot die adelstand verhef (sir Thomas More) en benoem tot onderskatbewaarder. Hy lei verskillende diplomatieke missies. In 1529 volg hy Thomas Wolsey op as Lord Chancellor en beklee hierdie pos tot 1532. More word so 'n vooraanstaande politikus, nie alleen in Engeland nie, maar ook in die res van Europa. Boonop was hy 'n beroemde humanis en geleerde, en staan hy bekend as 'n wys en fynsinnige mens.
Privaat lewe
Met al die mense was dit nie die ideale omstandighede om te studeer nie. More laat toe ook op die landgoed, 'n entjie van die hoofhuis, 'n nuwe gebou bou. Hy noem dit the New Building. In the New Building is 'n kapel, 'n biblioteek en 'n lang galery. Dié gebou was vir gebruik deur More self bedoel. Hy bid in die gebou en trek hom terug van ander mense sowel as die druk van die wêreld om hom.
More het nie veel slaap nodig nie. Hy staan gereeld om twee uur snags op om tot sewe uur in the New Building te bid en aan sy literêre oeuvre te werk. Buiten die kapel in the New Building was daar ook 'n kapel in die gewone huis. Om sewe uur kom hy uit sy eie gebou na die huis om daar saam met sy kinders psalms, 'n litanie en gebede op te sê. Aande gaan die hele familie na die kapel om psalms te sing. Ook gaan hy elke oggend, voordat hy werk, na die mis. Verder staan hy daarop dat daar elke aand met etenstyd uit die Bybel gelees moet word. Hieruit blyk dit dat More 'n besonderse gelowige man was.
More se val
More steun Hendrik VIII by die uitvoering van sy politiek. Hy protesteer egter teen die feit dat Hendrik in 1528 aandui hy wil skei van Catharina van Aragon. Toe Hendrik hom distansieer van die Kerk, neem More in 1532 ontslag. In 1534 eis Hendrik dat slegs die troonopvolging deur die kinders van Anna Boleyn as wettig erken sou word. More wil dit nie steun nie vanweë die klosule dat mense die ongeldigheid van Hendrik se huwelik met Catharina van Aragon moes erken en die gesag van Rome oor die Engelse Kerk afwys. Hierdie beginsel standpunt van More beëindig sy politieke loopbaan finaal en More word op 17 April 1534 in die Londense Tower opgesluit. Sy toegewing aan die koning om hom nie verder met politiek te bemoei nie word volgens die mening van die koning en sy vertrouelinge verbreek, omdat hy via die Duitse ambassadeur kontak bly onderhou het met koningin Catharina. Toe hy weier om die Act of Supremacy (1534) te erken, word sy optrede beskou as hoogverraad. Hy word deur 'n koninklyke kommissie onder druk geplaas, maar hy hou voet by stuk. Daarop word hy ter dood veroordeel en onthoof by Tower Hill op 6 Julie 1535.
Werke
Buiten 'n juris en staatsman was Thomas More ook 'n wetenskaplike en skrywer. Hy skryf sowel in Engels as in Latyn. Naas sy beroemde werk Utopia, skryf hy ook gedigte, religieuse polemieke, briewe en 'n geskiedkundige werk.
Utopia
Utopia (De Optimo Rei publicae Statu deque Nova Insula Utopia) word gepubliseer in 1516. Die eerste druk verskyn in Leuven, versorg deur Dirk Martens. Die naam Utopia is waarskynlik afgelei van die Griekse woorde ou (“nie”) en topos (“plek”) en beteken dus iets soos “Nêrensland”. Ook kan dit afgelei wees van eu-topia, wat 'goeie plek' beteken. Die boek was tot so 'n mate populêr dat daar 'n nuwe literêre genre uit ontstaan, die utopiese roman.
History of King Richard III / Historia Richardi Tertii
More se werk oor koning Richard III van Engeland was sy enigste geskiedeniswerk. Waarskynlik skryf hy sy History of Richard III toe hy ondersheriff was, 'n funksie wat hy beklee tussen 1510 en Julie 1518. More skryf 'n Engelse sowel as 'n Latynse weergawe van dié werk, maar het nie een van beide weergawes ooit klaargemaak nie. Die werk word eers na sy dood gepubliseer.
Aanvanklik word gedink dat die Engelse en Latynse weergawes vertalings van mekaar is, maar dit lyk meer waarskynlik dat More die verskillende weergawes skryf het vir verskillende lesermarkte. Die Latynse weergawe stop by die kroning van Richard III en is waarskynlik bedoel vir die Europeese publiek. Die Engelse weergawe, bedoeld vir Britse lesers, is uitgebrei en behandel ook die moord op koning Eduard V van Engeland en Richard van Shrewsbury in die Toring van Londen en die oorsprong van die komplot van Buckingham.
Die verhaal begin met 'n beskrywing van koning Eduard IV van Engeland, wie voorgestel word as die perfekte monarg. Daarna volg 'n beskrywing van sy broer Richard III en sy kwaadwillige ambisies. Wanneer Eduard IV sterf, sluit Richard III sy neefies Eduard V en Richard of Shrewsbury op in die Tower en bekom die mag.
Die History of King Richard III is 'n Renaissancestyl geskiedeniswerk, geïnspireerd deur die werke van Sallustius, Suetonius en Tacitus. Richard III word deur More voorgestel as die argetipiese tiran, 'n beeld wat deur verskeie historici gekritiseer word.
Salig- en heiligverklaring
In 1886 word More salig verklaar deur pous Leo XIII. Sy heiligverklaring vind plaas op 19 Mei 1935 (saam met John Fisher), 400 jaar na sy teregstelling. Sy feesdag word vastgestel op 9 Julie. Na die tweede Vatikaanse konsilie word hierdie datum verskuif na 22 Junie. 22 Junie is ook die feestdag van Sint John Fisher, die enige biskop wat tydens die Engelse herforming lojaal aan die pous bly. Sint Thomas More is die beskermheilige van staatslede en politici. In 1980 voeg die Anglikaanse Kerk More en Fisher by die lys van heiliges en helde van die Christelike Kerk met 'n feesdag op 6 Julie (sy sterfdag).
Kevin Curren
Kevin Melvyn Curren (gebore 2 Maart 1958 in Durban, Suid-Afrika) is 'n voormalige professionele tennisspeler. As gevolg van sy lengte het hy 'n moeilike, plat afslaan gehad. Curren het in twee Grand Slam-enkelspeleindstryde gespeel (albei op grasbane, sy voorkeuroppervlak) en vier Grand Slam-dubbelspeltitels gewen. Hy en Johan Kriek is die enigste Suid-Afrikaanse manspelers wie se naam tot dusver onder die toptien op die wêreldranglys verskyn het.
Curren was die tweede Suid-Afrikaner (naas Brian Norton in 1921) wat die Wimbledon-manseindstryd gehaal het. Dit het gebeur in 1985, toe hy drie voormalige mansenkelspelkampioene (Stefan Edberg, Jimmy Conners en John McEnroe) klop. Hy het egter in die eindstryd teen Boris Becker verloor.
Grand Slam-rekord
Die tabel toon Curren se prestasie tydens elk van die Grand Slam-toernooie in mansenkels waaraan hy deelgeneem het:
Townsview
Townsview is 'n voorstad van Johannesburg, Suid-Afrika. Dit is in Johannesburg se F-streek geleë.
1345
Die jaar 1345 was 'n gewone jaar wat volgens die Gregoriaanse kalender op 'n Vrydag begin het. Dit was die 45ste jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad.
Clathria thetidis
Clathria thetidis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1920 deur Hallmann.
Nyandurivier
Die Nyandurivier is 'n rivier wat in die KwaZulu-Natal, Suid-Afrika vloei.
Dit ontspring in die KwaZulu-Natal Middeland en mond uit in die Bloukransrivier op pad na die groter Tugelarivier. Die Mtontwanes-rivier is een van sy sytakke.
La Rochelle, Johannesburg
La Rochelle is 'n voorstad van Johannesburg, Suid-Afrika. Dit is in Johannesburg se F-streek geleë. Dit is 4 km suidoos van die Johannesburgse stadsaal geleë, noord van Rosettenville en wes van Regents Park.
Geskiedenis
La Rochelle is in 1895 aangelê op die plaas Turffontein en genoem na die La Rochelle-landgoed, wat behoort het aan Josias Eduard de Villiers, wat op sy beurt genoem is na die seehawe La Rochelle in Frankryk van waar die laaste Franse Hugenote na die Kaap gevaar het. La Rochelle is ook die ou naam van die eertydse NG gemeente Turffontein, wat in 1906 gestig is as die eerste gemeente van die Afrikaanse Susterkerke in die suide van Johannesburg. Met die afstigting van die NG gemeente Rosettenville in 1938 het die voorstad La Rochelle binne die nuwe gemeente se grense geval en moes die moedergemeente se naam verander word. Hoewel La Rochelle onder die ou bedeling 'n blanke groepsgebied was, het die wit bevolking teen die sensus van 2011 afgeneem tot net 6,7%, vergeleke met die swart inwoners se aandeel van 87,7%.
Tussen die 1930's en 1960's het La Rochelle se karakter verander van oorwegende Engels na toenemend gelykop. In 1934 was 277 van die munisipale kiesers Afrikaanssprekend, maar 1 180 Engelssprekend. In 1949 was die verdeling 552 en 990, maar teen 1961 het die Afrikaanssprekendes die topplek ingeneem met 826 kiesers, vergeleke met 799 Engelssprekendes. Die enigste twee skole destyds in La Rochelle was die Laerskool La Rochelle, gestig in 1920, en St. Rosa's Convent. Die Rosettenville Junior School was net anderkant die grens met Rosettenville.
Gliese 676
Gliese 676 is ’n dubbelster met ’n skynbare magnitude van 9,59 sowat 54 ligjare van die Aarde af in die sterrebeeld Altaar. Dit bestaan uit twee rooidwerge wat sowat 800 AE van mekaar af is en ’n wentelperiode van meer as 20 000 jaar het. ’n Gasreus is in 2009 in ’n wentelbaan om die primêre ster ontdek en is in 2011 aangekondig. Daar was ook ’n sterk aanduiding van ’n metgesel; die tweede ster is in 2012 ontdek saam met twee veel kleiner planete.
Planeetstelsel
Die eerste planeet (b), wat in Oktober 2009 ontdek is, is ’n super-Jupiter. Die ontdekking is amptelik in 2011 aangekondig, asook die eerste erkenning van ’n neiging wat nie aan die metgeselster toegeskryf kon word nie. Dit het gedui op die teenwoordigheid van nog planete, maar niks verder was toe bekend nie.
Ná ontledings in 2012 is planeet b bevestig en planeet c gekarakteriseer. Nog twee planete, een van minstens 11 aardmassas en ’n ander van minstens 4,5 aardmassas (’n superaarde), is ook ontdek.
Die stelsel hou die rekord vir die grootste variasie in die massa van sy planete en toon ’n hiërargie wat met die Sonnestelsel s’n ooreenstem, met die gasreuse ver van die ster af en die kleiner planete veel nader.
1346
Die jaar 1346 was 'n gewone jaar wat volgens die Gregoriaanse kalender op 'n Saterdag begin het. Dit was die 46ste jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad.
Johann Gottfried Galle
Johann Gottfried Galle (9 Junie 1812 - 10 Julie 1910) was ’n Duitse sterrekundige van Radis, Duitsland, by die Berlynse Sterrewag. Hy was op 23 September 1846 die eerste persoon wat die planeet Neptunus gesien het en geweet het waarna hy soek. Urbain Le Verrier het die bestaan en posisie van die planeet net met wiskunde voorspel en die koördinate aan Galle gestuur om dit te verifieer. Op dieselfde dag dat Galle die brief van Le Verrier ontvang het, het hy Neptunus waargeneem 1° van die voorspelde posisie af.
Die ontdekking van Neptunus word algemeen beskou as ’n dramatiese bewys van die geldigheid van hemelmeganika, en is een van die merkwaardigste gebeure in 19de-eeuse wetenskap.
NGC 6357
NGC 6357 is ’n emissienewel naby NGC 6334 in die sterrebeeld Skerpioen. Dit bevat baie protosterre wat verdwerg word deur ’n gaswolk en klein, jong sterre met baie omringende gas.
Pismis 24
duimnael|260px|Beelde deur die [[Spitzer-ruimteteleskoop (rooi en groen) wys die borrels in die molekulêre wolk, terwyl X-straalbeelde deur Chandra (blou) sterreswerms uitlig.]]
Die newel bevat onder meer die oop sterreswerm Pismis 24, wat verskeie sterre met ’n groot massa het. Een van die helderste sterre in die swerm, Pismis 24-1, is aanvanklik beskou as die grootste ster bekend, teen amper 300 M☉ (sonmassas), totdat ontdek is dit is ’n veelvoudige stelsel met minstens drie sterre; die verskillende komponente is steeds gemiddeld sowat 100 M☉ elk en hulle is dus steeds van die grootste sterre bekend.
G353.2+0.7
Die jong sterreswerm G353.2+0.7 lê oos van Pismis 24 en is ontdek op ’n beeld deur die Chandra-X-straalsterrewag wat gewys het dit bestaan uit sowat 800 sterre.
G353.1+0.36
Die jong swerm G353.1+0.36 lê suidoos van Pismis 24 en bevat ook sowat 800 sterre wat deur X-strale opgespoor is. Die streek het verskeie Klas O-sterre, onder meer [BDSB2003] 10.
Swaar sterre
NGC 6357 is een van die mees prominente streke naby ons in die Melkweg waar swaar sterre vorm. ’n Verskeidenheid vroeë Klas O-sterre word in die newel aangetref en blaas borrels om die sterreswerms wat in die molekulêre wolk gesien kan word.
Bergwildepiesang
Die bergwildepiesang (Strelitzia caudata) is boom wat in Suid-Afrika in Mpumalanga en Limpopo voorkom en is ook inheems in Eswatini, Mosambiek en Zimbabwe. Dit het eenvoudige blomhofies met ligpers of blou kroonblare. Die spesie staan ook bekend as die bergstrelitzia.
Noak Bridge
Noak Bridge is 'n klein dorpie in die Basildon distrik in die suidooste van Engeland. Daar woon minder as 2 000 mense. Die dorp het 'n skool (Noak Bridge County Primary School) en twee winkels: 'n apteek en 'n Poskantoor/ "Costcutter".
ASPRO-Alliansie
Die ASPRO-Alliansie was 'n informele militêre ooreenkoms, wat in die tydperk tussen 1969 en 1974 tussen die Republiek van Suid-Afrika (onder sy Eerste Ministers H.F. Verwoerd en John Vorster), Rhodesië (onder sy Eerste Minister Ian Smith) en Portugal (onder sy leiers António de Oliveira Salazar en Marcello Caetano) gesluit is. Aspro is 'n akroniem vir die Portugese África do Sul, Portugal en Rodésia.
Die ASPRO-Alliansie het uit die nouer politieke bande tussen die nuutgestigte, maar internasionaal geïsoleerde Republiek van Suid-Afrika met die blanke regering van Rhodesië en Portugal as die koloniale moondheid, wat Angola en Mosambiek oorheers het, voortgespruit.
Die lede van die ASPRO-Alliansie het ooreengekom om gemeenskaplik die militêre basisse in die Suidwes-Afrikaanse Caprivistrook te benut, polisie-eenhede op te lei en strategieë teen terroriste-insypelings en -aanvalle te ontwikkel en deur te voer. Die samewerking van die drie lande was egter nie beperk tot militêre aangeleenthede nie. Daar is ook projekte op die gebied van gesondheidsorg, waterwese, kragopwekking en die lewering van ander infrastruktuur aangepak. Teen die einde van die sestigerjare het ook Lesotho en Malawi daarin belanggestel om met die ASPRO-Alliansie saam te werk.
In 1974, een jaar voor die onafhanklikheidsverklaring van Angola en Mosambiek, is die ASPRO-Alliansie ontbind.
Zambezi elektriese-baber
Die Zambezi elektriese-baber (Malapterurus shirensis) is 'n varswatevis wat voorkom in die middel en onderste gedeelte van die Zambezirivier, Pungwerivier en onderste gedeelte van die Saverivier. In Engels staan die vis bekend as die Zambezi electric catfish.
Voorkoms
Die dorsale vin is klein en die stertvin is bolrond. Die kop en lyf is rond en vlesig. Daar is drie paar baarde onder die mond. Die vis is grys aan die bokant, wit aan die onderkant en daar is onreëlmatige vlekke op die lyf. Die vis word tot 500 mm lank. Die Zimbabwese hengelrekord is 5,33 kg.
Habitat
Die vis leef tussen rotse en boomwortels in stadigvloeiende of stilstaande water. Die vis is naglewend en vreet hoofsaaklik vis wat verlam word met elektriese skokke. Die elektriese orgaan, wat skokke van tussen 300 - 400 volt lewer, bedek die hele lyf as 'n spesiale laag net onder die vel. Dit word gebruik vir beide aanval en verdediging. Die visse vorm pare en broei in uitgegraafde gate of holtes. Die spesie kan tot 10 jaar oud word.
NGC 6334
NGC 6334 (ook bekend as die Katpootnewel, Beerklounewel en Gum 64) is ’n emissienewel en stervormende gebied in die Melkweg, in die sterrebeeld Skerpioen. Dit is in 1837 deur die sterrekundige John Herschel ontdek – hy het dit by Kaapstad in Suid-Afrika waargeneem.
Lewerike
Lewerike (Alaudidae) is 'n familie van voëls in die orde van sangvoëls (Passeriformes).
Hulle is grondbewoners wat insekte en sade eet. Die familie bestaan uit sowat 70 spesies, waarvan 24 in Suider-Afrika aangetref word.
Bou
Lewerike (familie Alaudidae) is klein sangvoëls (orde Passeriformes) wat uiterlik onopvallend is maar wat vanweë hul kenmerkende sang bekend is. Die verskillende spesies kan moeilik van mekaar onderskei word, enersyds omdat hulle baie dieselfde lyk en andersyds omdat dieselfde spesie uiterlik van streek tot streek kan verskil.
Oor die algemeen is lewerike vaalbruin tot rooi bruin met grys spikkels en ligter of wit pense. Die geslagte lyk eenders, maar die wyfies is dikwels effens kleiner as die mannetjies. Die meeste spesies het kort snawels, maar daar is ook enkeles met betreklik lang snawels.
Die voetwortelbeen (die agterste deel van die poot se geraamte) is nie soos by die meeste sangvoëls aan die sykant met 'n lang horingagtige plaat bedek nie, maar met 'n ry vierkantige skilde. Die klou van die agtertoon is goed ontwikkel en by sommige spesies verleng. Die familie van die lewerike bestaan uit 15 genera en sowat 70 spesies, waarvan die meerderheid in Afrika en sowat 'n derde in Suider-Afrika voorkom.
Gedrag
Lewerike is grondlewende voëls wat voorkeur gee aan plat, oop terrein in grasveld of woestyne of streke met oop savannes. Sommige spesies het hulle by akkerbougebiede en by buitewyke van stede aangepas.
Die meeste spesies is standvoëls met 'n afgebakende gebied, maar sommiges is trekvoëls wat lang afstande aflê. Hulle eet insekte en sade. Die sanggewoontes van lewerike is uiteenlopend. Sommige spesies sing terwyl hulle op die grond is, ander wanneer hulle in bome of op heinings sit, terwyl party ook sing terwyl hulle vlieg. Tydens die paartyd voer die mannetjie 'n sangvlug uit as inleiding tot die balts, wat op die grond plaasvind.
AI die spesies maak hul nes op die grond. Die 2 tot 3 of hoogstens 4 wit, gespikkelde eiers word met enkele uitsonderings in die somer gelê. Die kuikens is aanvanklik heeltemal gespikkel.
Verteenwoordigers
Van die bekendste van die Suider-Afrikaanse lewerike is onder meer die sabota of boomlewerik (Mirafra sabota), wat altyd na bome of struike vlug wanneer gevaar dreig en daar sy groot verskeidenheid skril liedjies sing of ander voëls se roepgeluide naboots: die klapper-lewerik (Mirafra apiala), 'n klein, rooibruin voëltjie wat tydens die balts fluit en sy vlerke hoorbaar klap; die rooikoplewerik (Calandrella cinerea) met sy kastaiingbruin vlek op die kop wat aanhoudend kwetter terwyl hy kos soek, en die pienkbeklewerik (Calandrella conirostris), wat 'n pienk snawel en pienk pote het.
Lewerike kom ook in Noord-Afrika, Asië en Europa voor. Een van die bekendste spesies is die veldlewerik (Alauda arvensis), die voël wat digters en skrywers met sy sang geïnspireer het en wat in Europa die simbool van die lente is. Die swart lewerik wat in die suidooste van die Sowjetunie voorkom, is een van die min lewerike met ŉ duidelike verskil tussen die geslagte: die mannetjie is swart en die wyfie gelerig. Die woestynlewerik (Ammomanes deserti) is 'n ware woestynvoël wat van Marokko tot Somalië en Noordwes-Indië voorkom.
Hy maak sy nes langs groot klippe en maak 'n windskerm van klein klippies aan die sykante van die nes. Slegs een spesie word in die VSA aangetref, naamlik die strandlewerik (Eremophila alpestris), 'n spesie wat ook in die toendras van Europa en Asië voorkom.
Taksonomie
Die familie bestaan uit ongeveer 98 spesies wat in die volgende genera onderverdeel word:
Joel Fluellen
Joel Fluellen (1 Desember 1907 – 2 Februarie 1990) was 'n Amerikaanse akteur. Hy was bekend vir sy rolle in die rolprente Friendly Persuasion (1956), Porgy and Bess (1959), A Raisin in the Sun (1961), en The Chase (1966).
Lin Blakley
Lin Blakley (gebore Maart 1948) is 'n Engelse aktrise. Sy is bekend vir haar rolle in die rolprente The Football Factory (2004), Malice in Wonderland (2009), en Age of Heroes (2011), en in die televisiereeks EastEnders (1985).
Dinastie van Theodosius
Die Dinastie van Theodosius was ’n Romeinse familie wat magtig geword het aan die einde van die Romeinse Ryk se bestaan.
Die stigter van die dinastie was Flavius Theodosius, ’n vooraanstaande generaal wat Britannia gered het van die Groot Sameswering. Sy seun, Flavius Theodosius, het in 379 keiser van die Oos-Romeinse Ryk (Bisantynse Ryk) geword en die twee dele van die Romeinse Ryk vir ’n kort rukkie herenig deur die indringer Eugenius te verslaan. Theodosius I is deur sy seuns Honorius in die weste en Arcadius in die Ooste opgevolg. Die Dinastie van Theodosius was verwant aan die Dinastie van Valentinianus omdat Theodosius I getrou het met Galla, ’n dogter van Valentinianus I. Hul dogter was Galla Placidia. Die laaste keiser van die dinastie in die Wes-Romeinse Ryk was Galla Placidia se seun Valentinianus III. Die laaste keiser in die Oostelike Ryk was Marcianus, wat keiser geword het deur te trou met Pulcheria, die ouer suster van Theodosius II, ná laasgenoemde se dood.
Afstammelinge van die dinastie het deel gebly van die Oos-Romeinse adel tot aan die einde van die 6de eeu.
Aya Cash
Aya Cash (gebore 13 Julie 1982) is 'n Amerikaanse aktrise en vervaardiger. Sy is bekend vir haar rolle in die rolprente Sleepwalk with Me (2012) en The Wolf of Wall Street (2013), en in die televisiereekse The Newsroom (2012) en You're the Worst (2014).
Richard Saunders
Richard Saunders is 'n Australiese skeptikus, skrywer, podsender en professionele Origami-praktisyn. Hy het in 2001 erkenning ontvang van die Australian Skeptics met 'n lewenslidmaatskap vir sy bydraes tot die organisasie, en het al twee keer as president gedien. Hy het Sydney Skeptics in the Pub gestig. Hy het oor skeptiese denke aangebied, die Australian Skeptics op televisie- en radioprogramme verteenwoordig en is die mede-aanbieder van The Skeptic Zone-podsending.
Clathria acanthostyli
Clathria acanthostyli is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Richard Saunders
Vroeë lewe
Saunders is gebore in Kurri Kurri, Nieu-Suid-Wallis, Australië, en het in 1968 en 1969 in Tribune, Saskatchewan gewoon, aangesien sy vader R. H. Saunders, wat dominee was, daar gepos is.
Clathria acanthostyli
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1981 deur Hoshino.
Richard Saunders
Akteur
Saunders werk as 'n deeltydse akteur en as 'n ekstra in rolprent en TV, en verskyn op die agtergrond in speelfilms soos Superman Returns, sowel as op die agtergrond in die TV-programme All Saints en Home and Away.
In 2013 is hy uitgenooi om lid te wees van die wêreld-kompetisie-jurie by Academia Film Olomouc se 48ste internasionale fees vir wetenskaplike dokumentêre films in Tsjeggië. Hy het ook 'n lesing gelewer oor die bewerings van waterwiggelare as deel van die blok "Pseudowetenskap" en 'n lesing en werksessies oor origami as deel van die blok "Beeldskoonheid van syfers".
Origami
In 2008 het Saunders en Gary Clark DVD Origami vervaardig, 'n instruksionele DVD met stapsgewyse instruksies oor hoe om 20 papiermodelle te vou.
Professionele skeptikus
Saunders het meer as 'n dekade se ervaring in die ondersoek na bewerings van die paranormale. As tiener is hy geïnspireer deur Channel 7 se Great Mysteries of the World aangebied deur Scott Lambert. Hy was verbaas oor hoe maklik mense hulself kon flous, selfs nadat daar bewyse is dat hulle verkeerd is. 'n TV-dokumentêr genaamd James Randi in Australia was nog 'n groot skeptiese invloed op Saunders. Hy het in 2001 by die komitee van die Australiese Skeptici aangesluit en was president en visepresident van die organisasie.
Hy is 'n lewenslange lidmaatskap in die organisasie toegeken ter erkenning van sy werk aan The Great Skeptic CD. Hy het die groot waterwiggelary-DVD en die "skeptikus wat 'n skeptikuskaard dra"-kaard gemaak. Hy het Sydney Skeptics in the Pub gestig, die Skeptic Tank-radioprogram op Net.FM met Stefan Sojka geïnisieer, en het die versameling van die Australiese skeptici oor "Teorieë van alles" vir 'n plaaslike TV-stasie in Sydney, TVS, vervaardig. Hy het ookverskeie van die Australiese skeptici se DVD's vir hul konferensies vervaarding. Hy was die waarnemende artistieke direkteur en uitlegbestuurder van The Skeptic Magazine van totdat Tim Mendham in Junie 2009 as die nuwe redakteur aangestel is.
In 2003 het Saunders saam met Alynda Brown en Ian Bryce Mystery Investigators gestig. Die program leer studente om wetenskap en kritiese denke te gebruik om eise op die paranormale te ondersoek, soos waterwiggelary, lepelbuiging en vuurloop. In 2008 het Brown die program verlaat en is met die bioloog Rachael Dunlop vervang. In 2013 het die program tien jaar van optredes gevier.
In 2010 het hy gehelp om die eerste The Amaz!ng Meeting Australia in Sydney te organiseer. Die vergadering het aanbiedings deur verskeie opvallende lede van die skeptiese gemeenskap aangebied, waaronder James Randi, Brian Dunning en Eugenie Scott.
Openbare en media-verskynings
Saunders het al baie op radio en televisie verskyn in sy rol as skeptikus.
In 2008 en 2011 het Saunders as die skeptiese beoordelaar verskyn in 'n Australiese realiteitstelevisieprogram The One wat verskeie mense wat vermeende psigiese magte het getoets het.
Saunders het tydens baie skeptiese vergaderings gepraat, waaronder die Australiese Skeptici se Nasionale Konvensie in 2003, 2004, en 2008. In die Verenigde State het hy in 2007 by The Amaz!ng Adventure North to Alaska, en The Amaz!ng Meeting 6 en die "Skeptrack" by die Dragon*Con-konvensie, albei in 2008, verskyn.
Saunders het 'n dokumentêre film Vaccination Chronicles in 2014 vervaardig. Die film bevat eerstehandse staaltjies oor die afgryse wat ouers van onlangse geslagte in die gesig staar, toe baie mense gesien het hoe hul kinders sterf aan siektes wat nou met entstowwe voorkombaar is.
In 2018 het Saunders 'n onderhoud gevoer met Rob Palmer vir die tydskrif Skeptical Inquirer, waarin hy gepraat het oor sy tyd in die skeptiese beweging en die geskiedenis van die podsending van The Skeptic Zone.